Pri výbere je najdôležitejšia dĺžka a gramáž šatky. Dĺžka sa vyberá podľa konfekčnej veľkosti rodiča, ktorý bude dieťa nosiť. Na výber sú aj dlhšie šatky vhodné pre nosenie oteckom. Nemenej podstatným parametrom je gramáž šatky. Pre malé čerstvo narodené bábätko je vhodnejšia šatka s nižšou gramážou, pretože je jemnejšia aj tenšia. Rodičom sa s takouto šatkou navyše lepšie pracuje, lebo je poddajnejšia. Pre väčšie a ťažšie dieťa zas vyberajte šatky s vyššou gramážou, aby šatka bez problémov uniesla i takúto váhu.\r